PATVIRTINTA

Lietuvos baidarių ir kanojų
Vykdomajame komitete
2019 m. sausio 23 d.

**2019 METŲ LIETUVOS KANUPOLO ČEMPIONATŲ NUOSTATAI**

**I. Tikslas ir uždaviniai**1. Plėtoti ir populiarinti kanupolą Lietuvoje.
2. Ugdyti sportininkų meistriškumą.
3. Išsiaiškinti komandas ir žaidėjus, sugebančius tinkamai atstovauti Lietuvą Europos
čempionatuose ir kitose tarptautinėse varžybose.
4. Išaiškinti stipriausias Lietuvos jaunučių, jaunių, jaunimo U-21 ir vyrų kanupolo komandas.

**II. Varžybų tvarkaraštis, organizatoriai ir vykdytojai**5. Varžybų tvarkaraštį sudaro Lietuvos baidarių kanojų irklavimo federacijos (toliau – LBKIF) Kanupolo komitetas, remiantis Lietuvos kanupolo kalendoriaus rengimo tvarkos aprašu.

6. Lietuvos kanupolo čempionatus organizuoja **–** LBKIF, o vykdo komiteto paskirtas klubas (toliau Varžybų vykdytojas) ir vyriausias varžybų teisėjas.

7. Varžybos vykdomos pagal Tarptautinės baidarių ir kanojų irklavimo federacijos (ICF)
patvirtintas varžybų taisykles bei patvirtintus varžybų nuostatus.

8. Varžybų organizatorius – LBKIF Kanupolo komitetas:

8.1. rengia ir esant reikalui priima sprendimą keisti varžybų tvarkaraštį;

8.2. išsiunčia kvietimus pretendentams tapti čempionato vykdytoju, remiantis paskutinių čempionatų rezultatais ir bendradarbiavimo su klubu organizuojant čempionatus patirtimi, atsižvelgiant į ankstesnių varžybų organizavimo privalumus ir trūkumus;

8.3. išsiunčia Vykdytojo užpildytą Kvietimo formą kanupolo klubams;

8.4. esant reikalui priima pagrįstus sprendimus dėl čempionato vykdytojo pakeitimo;

8.5. vertina vykdytojo pateiktus dokumentus po čempionato ir nenustačius esminių pažeidimų, patvirtina čempionato rezultatus;

8.6. oficialius rezultatus ir komandų rikiuotę paskelbia [www.bki.lt](http://www.bki.lt);

8.7. per protingą laiką atsako į Vykdytojo paklausimus, geranoriškai bendradarbiaujant sprendžia iškilusias problemas.

9. Varžybų vykdytojas – paskirtas Klubas:

9.1 likus ne mažiau kaip 35 dienoms (5 savaitėms) iki varžybų Kanupolo komiteto pirmininkui atsiunčia užpildytą Kvietimo formą (priedas Nr.1), kurioje patvirtina varžybų vykdytojo statusą, informaciją susijusią su renginiu ir Vykdytojo rekvizitais;

9.2. ne vėliau kaip likus 30 dienų iki varžybų dienos išplatina Kvietimą ir atidaro išankstinę registraciją;

9.3. pasibaigus išankstinei registracijai (likus 21 dienai iki varžybų), pateikia preliminarų dalyvių sąrašą Kanupolo komitetui tvirtinti;

9.4. vykdo varžybas remiantis šiais nuostatais;

9.5. ne vėliau kaip per 3 savaites po Lietuvos čempionato (vyrų, jaunimo, jaunių, jaunučių) LBKIF Kanupolo komitetui turi pateikti: komandų registracijos lenteles, rezultatų lentelę, varžybų protokolus, varžybų rengimo sąmatą.

9.6. kreipiasi į varžybų organizatorių dėl sprendimo esant neaiškumams, iškilus konfliktinėms situacijoms;

9.7. geranoriškai bendradarbiaujant sprendžia iškilusias problemas, vykdo organizatoriaus raštu pateiktus sprendimus dėl varžybų organizavimo eigos, registracijos ir kt.

10. Vyriausiasis varžybų teisėjas:

10.1 tvirtina komandų deleguotus varžybų teisėjus;

10.2. turi teisę atsisakyti deleguoto varžybų teisėjo, jeigu varžybų metu iškyla abejonių dėl jo elgesio etikos, tinkamumo arba kompetencijos;

10.3 prieš varžybas privalo patikrinti kiekvienos komandos inventorių;

10.4 priima protestus

**III. Varžybų reglamentavimas**11. Varžybų Vykdytoją skiria Kanupolo komitetas. Pasirenkant Vykdytoją pirmenybė teikiama paskutinį konkrečios amžiaus grupės čempionatą laimėjusiai komandai, atsižvelgiant į ankstesnių varžybų organizavimo privalumus ir trūkumus. Klubas, kuris paskiriamas Vykdytoju, turi teisę pasiūlyti ir vyriausiąjį varžybų teisėją.

12.Rungtynėms negali teisėjauti konkrečiose rungtynėse žaidžiančių komandų atstovai.

13. Visuose Lietuvos kanupolo čempionatuose visos komandos turi sužaisti tarpusavyje, kiekviena su kiekviena principu. Jeigu varžybose dalyvauja daugiau negu 5 komandos, sudaromi du pogrupiai ir varžybos vykdomos pogrupių principu. Komandų eiliškumas nustatomas burtų traukimo pagalba. Pagal iš anksto sudarytą tvarkaraštį, visi klubų atstovai išsitraukia savo klubo poziciją turnyrinėje lentelėje (priedas Nr.2).

**IV. Čempionatų dalyviai**

14. Lietuvos Kanupolo čempionatuose leidžiama dalyvauti LBKIF juridinių narių ir partnerių komandoms, sumokėjusioms varžybų dalyvio mokestį, jei to reikalaujama.

15. Lietuvos vyrų Kanupolo čempionate, LBKIF juridinis narys ar partneris, gali deleguoti tik vieną komandą.

16. Amžiaus grupės:

- Lietuvos jaunimo Kanupolo čempionate komandoms atstovauja žaidėjai 21 metų amžiaus ir jaunesni;
Lietuvos jaunių Kanupolo čempionate komandoms atstovauja žaidėjai 18 metų amžiaus ir jaunesni;
Lietuvos jaunučių Kanupolo čempionate komandoms atstovauja žaidėjai 16 metų amžiaus ir jaunesni;
17. Komanda registruoja 5-8 žaidėjus ir 2 aikštės teisėjus.
**V. Komandų registracijos procedūra**
19. Komandų registracija į Lietuvos kanupolo čempionatus vyksta siunčiant išankstinę paraišką LBKIF Kanupolo komiteto pirmininkui el. paštu: Andrius.Kmiel@gmail.com. Išankstinės paraiškos pateikiamos ne vėliau kaip 21 d. iki varžybų. Likus 20 d. iki varžybų LBKIF Kanupolo komitetas patvirtina galutinį čempionato dalyvių sąrašą ir išsiunčia dalyviams. Vardinės paraiškos, užpildytos pagal nustatytą formą, pateikiamos ne vėliau kaip likus 7 dienoms iki varžybų, jų Vykdytojui (priedas Nr.3).

20. Paraiškos gali būti tikslinamos likus ne mažiau, kaip 1 val. iki varžybų pradžios.

21. Paraiškų originalai, gydytojų pažymos ir atžymos apie mokėjimą plaukti teikiamos varžybų vyriausiam teisėjui varžybų vietoje likus ne mažiau kaip 1 val. iki varžybų pradžios.

**VI. Finansinės sąlygos**
22. Registracijos mokestis Lietuvos kanupolo čempionatuose komandai - 50 Eurų.

23. Starto mokestis mokamas į LBKIF sąskaitą Swedbanke: LT047300010002139028 likus ne mažiau kaip 5 dienos iki varžybų pradžios. Neįvykus čempionatui pinigai grąžinami. Sprendimą dėl dalyvavimo varžybose, laiku nesumokėjus starto mokesčio priima Kanupolo komitetas.

24. Dalyvio kelionės, nakvynės, maitinimo išlaidas apmoka siunčianti organizacija.

25. Už protesto padavimą imamas vienkartinis 15 Eur mokestis. Protestas pateikiamas varžybų vyr. teisėjui raštu praėjus ne daugiau kaip 20 min. nuo įvykio, dėl kurio protestuojama. Patenkinus protestą mokestis grąžinamas.

**VII. Apdovanojimas**
26. Prizines vietas Lietuvos kanupolo čempionatuose užėmusių komandų žaidėjai apdovanojami LBKIF įsteigtais diplomais ir medaliais. Atskirais prizais gali būti apdovanojami geriausi kiekvienos komandos ar čempionato žaidėjai.

**VII. Išplėstinis nuostatų taikymas**

29. Šie nuostatai taikomi visoms kanupolo varžyboms, kurias organizuoja Lietuvos baidarių ir kanojų irklavimo federacijos (toliau- LBKIF), išskyrus atvejus, kai LBKIF Kanupolo komitetas (toliau – Komitetas) raštu priima kitokį sprendimą.

Kvietimas turi būti pateikiamas ant Vykdytojo blanko

(Organizacijos pavadinimas)

(Organizacijos adresas)

(Varžybų vykdytojo atsakingo asmens vardas, pavardė)

Kontaktai: email@email.com, Telefono nr.

**Varžybų pavadinimas**

YYYY/MM/DD (pateikimo data)

Kvietimas

**Varžybų data:** YYYY mėnuo DD d. (savaitės diena)

**Varžybų vieta:** ežero ežeras ežerų gatvė 15 LT-44444, Ežerėlis

**Programa:**

* HH:MM – Vadovų pasitarimas, burtų traukimas
* HH:MM – Varžybų pradžia
* HH:MM – Varžybų uždarymas

**Amžiaus grupės:**

* Vyrų (maksimalus komandų skaičius grupėje)
* Moterų (maksimalus komandų skaičius grupėje)
* Nuo 2000m. (maksimalus komandų skaičius grupėje)
* (Papildyti priklausomai nuo grupių įvairovės)

**Dalyvio mokestis: ... €.**

**Registracija:** Registracija iki YYYY/MM/DD, Apmokėti pavedimu – Sąskaitos numeris, gavėjas.

**Papildoma sąlyga į LBKIF tvarkaraštį įtrauktoms varžyboms:**

**Vykdytojas .............................įsipareigoja į varžybas užregsitruoti** visas paraiškas pateikusias Lietuvos komandas (LBKIF narius), kurie pateikė išankstines paraiškas ir apmokėjo dalyvio mokestį per pirmas 7 registracijos dienas ir vykdyti Kanupolo komiteto sprendimus dėl dalyvavimo iškilus konfliktams arba esant neaiškumams.

**Varžybas vykdo:** Už saugumą atsakingas vyr. teisėjas (Vardas, Pavardė).

Varžybos vykdomos pagal tarptautines (ICF) Kanupolo taisykles.

**Papildoma informacija:** Komanda turi pateikti teisėją.

Varžybų vykdytojo pareigos Vardas Pavardė parašas

Turnyrinė varžybų lentelė

A grupė

|  |  |  |  |  |  |
| --- | --- | --- | --- | --- | --- |
|  | **A1** | **A2** | **A3** | **A4** | **A5** |
| **A1** |  |  |  |  |  |
| **A2** |  |  |  |  |  |
| **A3** |  |  |  |  |  |
| **A4** |  |  |  |  |  |
| **A5** |  |  |  |  |  |

Komandų grupavimas turnyrinėje lentelėje:

|  |  |
| --- | --- |
| Komandos pozicija lentelėje | Komandos pavadinimas |
| A1 | ... |
| A2 | ... |
| A3 | ... |
| A4 | ... |
| A5 | ... |

Bendrame trenerių pasitarime prieš varžybas kiekvienas komandos delegatas burtų keliu išsitraukia savo komandos poziciją turnyrinėje lentelėje, priklausomai nuo dalyvaujančių čempionate komandų skaičiaus.

Varžybų eiga:

Varžybų tvarkaraštis dėliojamas taip, kad komandai netektų žaisti dviejų rungtynių iš eilės. Jeigu taip sudaryti tvarkaraščio neįmanoma, tarp rungtynių įterpiama 30 min. pertrauka.

Jeigu čempionate dalyvauja daugiau negu 5 komandos, turnyrinė varžybų lentelė padalinama į du pogrupius. A grupės laimėtoja susitinka su B grupės 2 vieta. B grupės laimėtoja susitinka su A grupės antra vieta. Laimėjusios komandos žaidžia dėl pirmos vietos, pralaimėjusios dėl 3 vietos.

**Komandos registracijos kortelė Grupė**

**Application for entry Group**

|  |  |  |  |
| --- | --- | --- | --- |
| TurnyrasTournament |  |  Data Date |  |
| Federacija Name of Federation |  LBKIF |
| KlubasName of Club |  |
| KomandaName of Team |  |
| Treneriai, vadovaiCoaches, Team leaders |  |

**Žaidėjai**

**Players**

|  |  |  |  |
| --- | --- | --- | --- |
| Žaidėjo Nr.Player No | Vardas, PavardėName, Surname | Gimimo metaiBirthday | Esu pasitikrinęs sveikatą. Moku plaukti. Esu susipažinęs su saugaus elgesio vandenyje taisyklėmis. Mano sveikata man leidžia dalyvauti turnyre. Dėl savo sveikatos sutrikimų prisiimu visą atsakomybę. Patvirtinu, kad dėl savo sveikatos sutrikimų turnyro organizatoriams pretenzijų neturėsiu. (parašas) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |

**Teisėjai**

**Referees**

|  |  |  |  |  |
| --- | --- | --- | --- | --- |
| NežaidžiantisNon players | KvalifikacijaQualification | ŽaidėjaiPlayers | KvalifikacijaQualification | PastabosRemarks |
|  |  |  |  |  |
|  |  |  |  |  |

|  |  |
| --- | --- |
| Pilnas klubo pavadinimas/ (sutrumpinimas) |  |
| Full name of the Club/ (abridgement) |  |
| Pilnas klubo adresas |  |
| Full adress of the Club |  |